CELEX: 32019D0014
Language: hr
Date: 2019-01-03 00:00:00
Title: Provedbena odluka Komisije (EU) 2019/14 оd 3. siječnja 2019. o izmjeni Odluke 2009/821/EZ u pogledu popisâ graničnih inspekcijskih postaja i veterinarskih jedinica u okviru sustava Traces (priopćeno pod brojem dokumenta C(2018) 8847) (Tekst značajan za EGP.)

7.1.2019   
               
               
                  HR
               
               
                  Službeni list Europske unije
               
               
                  L 3/3
               
            
         PROVEDBENA ODLUKA KOMISIJE (EU) 2019/14
         оd 3. siječnja 2019.
         o izmjeni Odluke 2009/821/EZ u pogledu popisâ graničnih inspekcijskih postaja i veterinarskih jedinica u okviru sustava Traces
         
            
               (priopćeno pod brojem dokumenta C(2018) 8847)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 90/425/EEZ od 26. lipnja 1990. o veterinarskim pregledima u trgovini određenim živim životinjama i proizvodima unutar Unije radi uspostave unutarnjeg tržišta (1), a posebno njezin članak 20. stavke 1. i 3.,
         uzimajući u obzir Direktivu Vijeća 91/496/EEZ od 15. srpnja 1991. o utvrđivanju načela o organizaciji veterinarskih pregleda životinja koje se unose u Zajednicu iz trećih zemalja i o izmjeni direktiva 89/662/EEZ, 90/425/EEZ i 90/675/EEZ (2), a posebno njezin članak 6. stavak 4. drugi podstavak drugu rečenicu i članak 6. stavak 5.,
         uzimajući u obzir Direktivu Vijeća 97/78/EZ od 18. prosinca 1997. o utvrđivanju načela organizacije veterinarskih pregleda proizvoda koji ulaze u Zajednicu iz trećih zemalja (3), a posebno njezin članak 6. stavak 2.,
         budući da:
         
                     (1)
                  
                  
                     Odlukom Komisije 2009/821/EZ (4) utvrđuje se popis graničnih inspekcijskih postaja koje su odobrene u skladu s direktivama 91/496/EEZ i 97/78/EZ. Taj je popis naveden u Prilogu I. toj odluci.
                  
               
                     (2)
                  
                  
                     Njemačka je obavijestila Komisiju da će postojeću graničnu inspekcijsku postaju u zračnoj luci Hamburg zamijeniti novoizgrađena granična inspekcijska postaja na drugoj lokaciji. Na temelju informacija iz Njemačke i zadovoljavajućeg pregleda koji je provela Komisija, nova granična inspekcijska postaja u zračnoj luci Hamburg (Hamburg Flughafen) trebala bi dobiti odobrenje za pakirane proizvode namijenjene prehrani ljudi, za pakirane zamrznute proizvode koji nisu namijenjeni prehrani ljudi te za pakirane proizvode koji nisu namijenjeni prehrani ljudi, bez temperaturnih zahtjeva. Stoga bi popis unosa za tu državu članicu iz Priloga I. Odluci 2009/821/EZ trebalo u skladu s time izmijeniti.
                  
               
                     (3)
                  
                  
                     Na temelju informacija iz Grčke za graničnu inspekcijsku postaju na lokaciji Neos Kafkassos trebalo bi dodati dodatnu kategoriju odobrenja za pakirane zamrznute i rashlađene proizvode koji nisu namijenjeni prehrani ljudi. Stoga bi popis unosa za tu državu članicu iz Priloga I. Odluci 2009/821/EZ trebalo u skladu s time izmijeniti.
                  
               
                     (4)
                  
                  
                     Na temelju informacija iz Španjolske inspekcijski centar Dársena trebao bi dobiti odobrenje za kategoriju pakiranih proizvoda koji nisu namijenjeni prehrani ljudi, bez temperaturnih zahtjeva, a iz odobrenja za inspekcijski centar Dique u graničnoj inspekcijskoj postaji luke Santa Cruz de Tenerife trebalo bi izbrisati odobrenje za kategoriju proizvoda koji nisu namijenjeni prehrani ljudi. Stoga bi popis unosa za tu državu članicu iz Priloga I. Odluci 2009/821/EZ trebalo u skladu s time izmijeniti.
                  
               
                     (5)
                  
                  
                     Na temelju prijedloga Portugala odobrenje inspekcijskog centra Liscont u graničnoj inspekcijskoj postaji u luci Lisabon trebalo bi ograničiti samo na pakirane proizvode namijenjene prehrani ljudi. Stoga bi popis unosa za tu državu članicu iz Priloga I. Odluci 2009/821/EZ trebalo u skladu s time izmijeniti.
                  
               
                     (6)
                  
                  
                     Na temelju informacija iz Švedske unos koji se odnosi na inspekcijski centar „IC2”, koji ima odobrenje za kategoriju „kopitari”, u graničnoj inspekcijskoj postaji zračne luke Göteborg-Landvetter trebalo bi izbrisati s popisa unosa za tu državu članicu iz Priloga I. Odluci 2009/821/EZ.
                  
               
                     (7)
                  
                  
                     U skladu s prijedlogom Ujedinjene Kraljevine trebalo bi uvrstiti novi inspekcijski centar za pregled pakiranih proizvoda namijenjenih prehrani ljudi u graničnoj inspekcijskoj postaji zračne luke Heathrow. Stoga bi popis unosa za tu državu članicu iz Priloga I. Odluci 2009/821/EZ trebalo u skladu s time izmijeniti.
                  
               
                     (8)
                  
                  
                     U Prilogu II. Odluci 2009/821/EZ utvrđuje se popis središnjih, regionalnih i lokalnih jedinica u integriranom kompjutoriziranom veterinarskom sustavu (Traces).
                  
               
                     (9)
                  
                  
                     Njemačka je obavijestila Komisiju da bi trebalo unijeti određene izmjene u popis lokalnih jedinica u sustavu Traces za tu državu članicu. Stoga je primjereno u skladu s time izmijeniti Prilog II. Odluci 2009/821/EZ.
                  
               
                     (10)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Prilozi I. i II. Odluci 2009/821/EZ mijenjaju se u skladu s Prilogom ovoj Odluci.
         
         
            Članak 2.
            Ova je Odluka upućena državama članicama.
         
         
            Sastavljeno u Bruxellesu 3. siječnja 2019.
            
               
                  Za Komisiju
               
               Vytenis ANDRIUKAITIS
               
                  Član Komisije
               
            
         
         
            (1)  SL L 224, 18.8.1990., str. 29.
         
         
            (2)  SL L 268, 24.9.1991., str. 56.
         
         
            (3)  SL L 24, 30.1.1998., str. 9.
         
         
            (4)  Odluka Komisije 2009/821/EZ od 28. rujna 2009. o sastavljanju popisa odobrenih graničnih inspekcijskih postaja, o utvrđivanju određenih pravila o inspekcijskim pregledima koje provode veterinarski stručnjaci Komisije te o utvrđivanju veterinarskih jedinica u okviru sustava TRACES (SL L 296, 12.11.2009., str. 1.).
      
      
         
            PRILOG
            Prilozi I. i II. Odluci Komisije 2009/821/EZ mijenjaju se kako slijedi:
            
                        (1)
                     
                     
                        Prilog I. mijenja se kako slijedi:
                        
                                    (a)
                                 
                                 
                                    u dijelu koji se odnosi na Njemačku unos za zračnu luku Hamburg zamjenjuje se sljedećim:
                                    
                                                „Hamburg Flughafen
                                             
                                             
                                                DE HAM 4
                                             
                                             
                                                A
                                             
                                             
                                                 
                                             
                                             
                                                HC(2), NHC-T(FR)(2), NHC-NT(2)
                                             
                                             
                                                O”
                                             
                                          
                              
                                    (b)
                                 
                                 
                                    u dijelu koji se odnosi na Grčku, unos za graničnu inspekcijsku postaju na lokaciji Neos Kafkassos zamjenjuje se sljedećim:
                                    
                                                „Neos Kafkassos
                                             
                                             
                                                GR NKF 3
                                             
                                             
                                                R
                                             
                                             
                                                 
                                             
                                             
                                                HC, NHC-T(2), NHC-NT”
                                             
                                             
                                                 
                                             
                                          
                              
                                    (c)
                                 
                                 
                                    u dijelu koji se odnosi na Španjolsku unos za luku Santa Cruz de Tenerife zamjenjuje se sljedećim:
                                    
                                                „Santa Cruz de Tenerife
                                             
                                             
                                                ES SCT 1
                                             
                                             
                                                P
                                             
                                             
                                                Dársena
                                             
                                             
                                                HC, NHC-NT(2)
                                             
                                             
                                                 
                                             
                                          
                                                Dique
                                             
                                             
                                                 
                                             
                                             
                                                U, E, O”
                                             
                                          
                              
                                    (d)
                                 
                                 
                                    u dijelu koji se odnosi na Portugal unos za luku Lisabon zamjenjuje se sljedećim:
                                    
                                                „Lisboa
                                             
                                             
                                                PT LIS 1
                                             
                                             
                                                P
                                             
                                             
                                                Liscont
                                             
                                             
                                                HC(2)
                                             
                                             
                                                 
                                             
                                          
                                                Xabregas
                                             
                                             
                                                HC, NHC-T(FR), NHC-NT”
                                             
                                             
                                                 
                                             
                                          
                              
                                    (e)
                                 
                                 
                                    u dijelu koji se odnosi na Švedsku unos za zračnu luku Göteborg-Landvetter zamjenjuje se sljedećim:
                                    
                                                „Göteborg-Landvetter
                                             
                                             
                                                SE GOT 4
                                             
                                             
                                                A
                                             
                                             
                                                 
                                             
                                             
                                                HC(2), NHC(2)
                                             
                                             
                                                O”
                                             
                                          
                              
                                    (f)
                                 
                                 
                                    u dijelu koji se odnosi na Ujedinjenu Kraljevinu unos za zračnu luku Heathrow zamjenjuje se sljedećim:
                                    
                                                „Heathrow
                                             
                                             
                                                GB LHR 4
                                             
                                             
                                                A
                                             
                                             
                                                Eurobip
                                             
                                             
                                                HC(1)(2), NHC(2)
                                             
                                             
                                                 
                                             
                                          
                                                Animal Reception Centre
                                             
                                             
                                                 
                                             
                                             
                                                U, E, O
                                             
                                          
                                                APH Ltd.
                                             
                                             
                                                HC(1)(2)”
                                             
                                             
                                                 
                                             
                                          
                              
                  
                        (2)
                     
                     
                        Prilog II. mijenja se kako slijedi:
                        U dijelu koji se odnosi na Njemačku, u odjeljku „DE00010 SAARLAND” unos za jedinicu „DE29510 REGIONALSTELLE OST” zamjenjuje se sljedećim „DE29510 LANDESAMT FÜR VERBRAUCHERSCHUTZ”.